من الشمات ياخذ ع الدم اتعاب
وانا ممنون منك جسدتلياه
كل للكلفوك الرايدينه انصاب
كالولك تلوحه وكلت طكت موت
ومن تلوح شاطربالف طكه حساب
جبت بيدك ورد لمعه الخنجر بيه
وانا مصدك شوفي وكلت لا جذاب
وكتلك ذاك خنجر كلت خنجر وين
حتى تخلني امن طلعتلي كراب
متت مامشتكي وعرفت اسراري الناس
شامت كايللهم كاتلينه احباب
انا عشت بجرح بس من زمان وياي
من يلجم بيدي يطيح منه تراب
من اقرالك قصيده الندى دموع يصير
وتصير النوارس حدر جدمي اسراب
من دجيتني جنت ارد ابوسك جاي
يعني من التقينه جان عدنه اسباب
اجيتك والكمر مستحي يشوف الشوك
بس لمن صبتني ماتحمل غاب
انا بانيك جن قلعه ملك شبساع
هبت بيك ريح وصرت تل تراب
بست خدي وخفت بس كلت لا حلمان
اثر بوسه شفافك جان طبع انياب
لاتحسب ابياتي عتاب عود وياك
بس وي العزاز يصير عندي عتاب
انه بطلت اون بس الجرح بيه نار
صح طفيته بس ظال بيه عطاب
من الفه ضماد بس حسبة ثواني يطيح
لان مجنون جرحي ماتظمه ثياب
وانه ظميتهن دمعه وجرح مجنون
وتوالمن بيه وعايشات احباب
احلف عيوني منك كون دمعي يتوب
وانه شكي بمحله ومامصدك تاب
تهجم ذكرياتك وانه ابوابي هواي
اركض باب اسده وغاد يوكع باب
وانه ياباب افك حتى من اروح انساك
اهن لو كبر بيهن لو وراه سرداب